ગુજરાત પ્રદેશ કોંગ્રેસ પ્રમુખ અમિતભાઈ ચાવડાએ જણાવ્યું હતું કે, ભાજપ સરકારે સત્તા હાંસલ કરતાં પહેલા ખેડૂતોને ઉપજના પોષણક્ષમ ભાવ દોઢ ગણા આપવાની વાત કરી હતી. તેમજ સસ્તી વીજળી અને અન્ય સુવિધા પુરી પાડવાના બણગા ફૂકયા હતા. ખેડૂતોના હિતમાં નિર્ણય લેવામાં નિષ્ફળ નીવડ્યા છે. તેની સામે અમે લડત ઉપાડી છે. વધુમાં આણંદ મત વિસ્તારના ધારાસભ્ય કાન્તીભાઈ સોઢા પરમારે જણાવ્યું હતું કે ભાજપ સરકારના રાજ્યમાં છેલ્લા 22 વર્ષથી જુઠ્ઠા વચનો આપીને સત્તા મેળવી રહી છે. પ્રતિક ધરણાં કાર્યક્રમમાં આણંદ જિલ્લા કોંગ્રેસ પ્રમુખ વિનુભાઈ ઠાકોર, આણંદ જિલ્લા પંચાયતના પ્રમુખ નટવરસિંહ મહીડા, કપિલાબેન ચાવડા, અલ્પેશ પઢીયાર સહિત તાલુકા અને જિલ્લા પંચાયતના કોંગ્રેસના સભ્યો, કાઉન્સિલરો મોટી સંખ્યામાં હાજર રહ્યા હતા.